বাংলাদেশের কমিউনিস্ট পার্টি-সিপিবি সম্পাদক রুহিন হোসেন প্রিন্স বলেন, মইনুল হোসেন নারীর প্রতি প্রকাশ্যে যে আচরণ করেছেন, তা মোটেই গ্রহণযোগ্য নয়। তাছাড়া তার বিরুদ্ধে সুনদিষ্ট কোন অভিযোগ থাকলে তা আইনী প্রক্রিয়ায় সম্পর্ণ হতেই পারে। এটা নিয়ে খুব বেশী কথা বলার নেই। আমরা আশা করবো এবার সরকার দ্রুত যেমন আইনী প্রক্রিয়ায় গেল নারীর প্রতি সহিংসতা ও হত্যাসহ নানা ঘটনায় যারা জড়িত তাদের বিরুদ্ধেও দ্রুত ব্যবস্থা নেবে। এটি না হলে মইনুল হোসেনের বিরুদ্ধে নেওয়া পদক্ষেপ প্রশ্নবিদ্ধ হবে।